## Zakon o utvrđivanju plaće i drugih primanja dužnosnika

### NN 60/1992 (1.10.1992.), Zakon o utvrđivanju plaće i drugih primanja dužnosnika

# ZASTUPNIČKI DOM SABORA REPUBLIKE HRVATSKE

Na temelju članka 89. Ustava Republike Hrvatske, donosim

## UKAZ

### o proglašenju Zakona o utvrđivanju plaće i drugih primanja dužnosnika

Proglašavam Zakon o utvrdivanju plaće i drugih primanja dužnosnika,
koji je donio Zastupnički dom SaboraRepublike Hrvatske na sjednici 25.
rujna 1992.

Broj : PA4-69/ 1-92.

Zagreb, 25. rujna 1992.

Predsjednik Republike Hrvatske

**dr. Franjo Tuđman, v. r.**

---

## ZAKON

### o utvrđivanju plaće i drugih primanja dužnosnika

Članak 1.

Ovim Zakonom uređuje se način utvrđivanja plaće i drugih primanja dužnosnika.

Članak 2.

Sabor Republike Hrvatske odlukom će propisati mjerila za određivanje
plaće i drugih primanja koja pripadaju predsjedniku Republike Hrvatske.

Članak 3.

Sabor Republike Hrvatske odlukom će propisati mjerila za određivanje
plaće i drugih primanja koja pripadaju sucima Ustavnog suda Republike Hrvatske.

Sabor Republike Hrvatske odlukom će propisati mjerila za određivanje
plaće i drugih primanja za dužnosnike koje imenuje i razrješava Sabor i
njegovo radno tijelo, osim dužnosnika iz Zakona o pravima zastupnika u
Saboru Republike Hrvatske ("Narodne novine", br. 39/92.).

Sabor Republike Hrvatske odlukom će propisati mjerila za određivanje
plaće i drugih primanja za suce i druge nositelje pravosudnih dužnosti.

Članak 4.

Vlada Republike Hrvatske odlukom će propisati mjerila za određivanje
plaća i drugih primanja za predsjednika Vlade Republike Hrvatske, potpredsjednike
Vlade Republike Hrvatske, ministre i druge članove te druge dužnosnike
koje imenuje i razrješava Vlada, time da najviše određena plaća ne može
preći iznos plaće predsjednika Sabora Republike Hrvatske.

Članak 5.

Predsjednik Republike Hrvatske odlukom će propisati mjerila za određivanje
plaće i drugih primanja za dužnosnike koje, na temelju članka 106. Ustava
Republike Hrvatske, imenuje i razrješava predsjednik.

Članak 6.

Ustavni sud Republike Hrvatske odlukom će propisati mjerila za određivanje
plaće i drugih primanja za dužnosnike koje imenuje i razrješava Ustavni
sud.

Članak 7.

Dužnosnici iz članka 2. do 6. ovoga Zakona nakon isteka mandata, odnosno
prestanka obavljanja dužnosti imaju pravo primati plaću koja im je određena
tim odlukama kroz vrijeme od šest mjeseci, odnosno još šest mjeseci ako
u tom vremenu stječu pravo na mirovinu.

Pravo iz stavka 1. ovoga članka dužnosnik ne može koristiti:

- ako je navršio 40 godina staža osiguranja ili 65 godina života, ili
ako u razdoblju iz stavka 1. ovoga članka navrši te godine osiguranja i
života;

- ako zasnuje radni odnos.

Članak 8.

Dužnosnici koji su prema Zakonu o osobnim dohocima i drugim primanjima
funkcionara koje bira ili imenuje Sabor Socijelističke Republike Hrvatske,
Predsjedništvo Socijalističke Republike Hrvatske, Ustavni sud Hrvatske
i Izvršno vijeće Sabora ("Narodne novine", br. 19/90.), ostvarili
plaću prema odredbi članka 8. toga Zakona, ostvaruju plaću prema koeficijentima
koji su važili u trenutku isteka mandata odnosno prestanka obavljanja dužnosti.

Članak 9.

Do donošenja odluka iz članka 2. do 6. ovoga Zakona ostaje na snazi
Odluka o utvrđivanju koeficijenata za obračun osobnih dohodaka funkcionara
koje bira ili imenuje Sabor Republike Hrvatske, Vlada Republike Hrvatske
i Ustavni sud Republike Hrvatske i utvrđivanju osobnih dohodaka članova
tijela koje imenuje predsjednik Republike Hrvatske ("Narodne novine",
br. 42/90., 43/90., 48/90., 14/91., 22/92. i 28/92.).

Članak 10.

Danom stupanja na snagu ovoga Zakona prestaje važiti Zakon o osobnim
dohocima i drugim primanjima funkcionara koje bira ili imenuje Sabor Socijalističke
Republike Hrvatske, Predsjedništvo Socijalističke Republike Hrvatske, Ustavni
sud Hrvatske i Izvršno vijeće Sabora "Narodne novine", br.19/90.),
a njegove odredbe članka 5 i 11. primjenjivat će se do donošenja odluka
iz članka 2. do 6. ovoga Zakona.

Članak 11.

Ovaj Zakon stupa na snagu osmoga dana od dana objave u "Narodnim
novinama".

Klasa:120-02/92-01 / 19

Zagreb, 25. rujna 1992.

ZASTUPNIČKI DOM SABORA REPUBLIKE HRVATSKE

Predsjednik Zastupničkog doma Sabora

**Stjepan Mesić, v. r.**

Zakon, NN 60/1992-1580